URDHËR

Nr. 551, datë 31.8.2021

PËR MOSLICENCIMIN E SHOQATËS “TRANSMETUESE RADIOTELEVIZIVE KABLLOR VALOR (RrTL)” NË ADMINISTRIMIN KOLEKTIV TË TË DREJTAVE NË FUSHËN E PRODHUESVE DHE TË AUTORËVE TË AUDIOVIZUALITETIT, ORGANIZATAT TRANSMETUESE “OSHMA”
Në mbështetje të pikës 4, të nenit 102, të Kushtetutës së Republikës së Shqipërisë, të neneve 134, 135, 157 dhe 158, të ligjit nr. 35/2016, “Për të drejtat e autorit dhe të drejtat e tjera të lidhura me to”, të udhëzimit nr. 385, datë 13.10.2020, “Për përcaktimin e kritereve dhe procedurave për marrjen e licencës për administrimin kolektiv të të drejtave të autorit, ripërtëritjen e saj, si dhe përcaktimin e kritereve dhe procedurave për pezullimin dhe heqjen e licencës, në zbatim të ligjit nr. 35/2016, datë 31.3.2016, ‘Për të drejtat e autorit dhe të drejtat e tjera të lidhura me to’”, të ndryshuar, kërkesës së shoqatës “Transmetuese radiotelevizive kabllor valor (RrTL)” nr. 3704 prot., datë 16.7.2021, “Për licencimin si agjenci e administrimit kolektiv, për kategorinë e të drejtave në fushën e prodhuesve dhe të autorëve të audiovizualitetit, organizatat transmetuese “OSHMA”, si dhe të legjislacionit në fuqi “Për organizatat jofitimprurëse”: 

URDHËROJ:

1. Moslicencimin e shoqatës “Transmetuese radiotelevizive kabllor valor (RrTL)” në fushën e prodhuesve dhe të autorëve të audiovizualitetit, organizatat transmetuese “OSHMA”. 

2. Ngarkohet Drejtoria e së Drejtës së Autorit për njoftimin e këtij urdhri. 

3. Kundër këtij urdhri, kërkuesi ka të drejtën e ankimit, sipas dispozitave të Kodit të Procedurave Administrative të Republikës së Shqipërisë. 

Ky urdhër hyn në fuqi menjëherë pas botimit në Fletoren Zyrtare. 

